
ΠΕΡΙΕΧΟΜΕΝΑ 


Δ I ΑΤΑ ΓΜΑΤΑ 

•52:1. Οργανισμός Διοίκησης και λειτουργίας του Ν.Π. 

Δ.Δ. μ: την επωνυμία Κοινωνικός Ξενώνας Καρεα 
Αττικής.1 

52.2. Οργανισμός Διοίκησης και λειτουργίας του ,Ν.Π. 
Δ.Δ. με την επωνυμία «Κέντρο Προσωρινής Διαμο¬ 
νής Ρέντη Αττικής».. 2 

ΑΠΟΦΑΣΕΙΣ __ 

Έγκριση Πρωτοκόλλου 26ης Τακτικής Συνόί'ου Μόνι¬ 
μης Μικτής Ελληνο - Γιουγκοσλαβικής Μεθοριακής 
Επιτροπής (Θεσσαλονίκη. "14.6.1:985).3· 


ΔΙΑΤΑΓΜΑΤΑ 

- ( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙ©. 521 

Οργανισμός Διοίκησης και λειτουργίας του Ν.Π.Δ.Δ. με 
την επωνυμία Κοινωνικός Ξενώνας Καρεα Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 1 του Ν.Δ. 928/1971, (ΦΕΚ 
144/71 Τ. Α') «περί καταργήσεως, συγχωνεύσεους, μετα¬ 
τροπής ή υπαγωγής Ιδρυμάτων αρμοδιότητας Υπουργείου 
Κοινωνικών Υπηρεσιών εις έτερα Ιδρύματα του αυτού Υ¬ 
πουργείου. 

2. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137 τ. Α'). 

3. Τις διατάξεις του άρθρου 15 παρ. 2 - του Π.Δ. 770/ 
1975 «περί διαρθρώσεως του Υπουργείου Προεδρίας Κυ- 
βερνήσεως και Οργανισμού Υπηρεσιών τινών αυτού» (ΦΕΚ 

248/1975. τ. Α'). 

4. Τις αριθ. 316/1985 και 428/1985 Γνουμοδοτήσεις του 
Συμβουλίου της Επικράτειας με πρόταση των Υπουργών 
Προεδρίας της Κυβέρνησης, Οικονομικών και Υγείας, Πρό¬ 
νοιας και. Κοινωνικών Ασφαλίσεων, αποφασίζουμε : 

Άρθρο 1. 

Σκοπός. 

Το συσταθέν, με το Η.Δ. 28/1985 ΦΕΚ 10, Ν.Π.Δ.Δ. 
με την επωνυμία «Κοινωνικός ΰενώνας Καρέα Αττικής» 
έχει σκοπό την παροχή στέγης, διατροφής και ηθικής ενί¬ 
σχυσης σε εξήντα πέντε (65) αυτοεξυπηρετούμενα άτομα, 


τα οποία αδυνατούν μόνιμα ή πρόσκαιρα να παραμείνουν 

στο περιβάλλον του σπιτιού τους. 

/ 

Άρθρο 2. 

Προϋποθέσεις εισαγωγής και όροι παροχής προστασίας. 

1. Η εισαγωγή στο Ίδρυμα γίνεται, αφού προσκομίσουν 
οι ενδ.αφερόμενοι τα παρακάτω δικαιολογητικά. 

α) Αίτηση. 

β) Έκθεση Κοινωνικής έρευνας, με πρόταση εισαγωγής 
στο Ξενώνα. Ειδικότερα τα οικονομικούς αδύνατα άτομα 
πρέπει να προσκομίσουν απόφαση του οικείου Νομάρχη, που 
εκδίδεται σύμφωνα με τις διατάξεις των άρθρων 2 και 3 
του Ν.Δ. 57/73 «περί λήψεως μέτρων κοινωνικής προστα¬ 
σίας των οικονομικούς αδυνάτων και καταργήσεως τοον διε- 
πουσών τον θεσμόν της απορίας διατάξεων». 

γ) Ιατρικό πιστοποιητικό, στο οποίο θα αναγράφεται ότι 
το ενδιαφερόμενο άτομο δεν πάσχει από μολυσματική νόσο, 
συφιλίδα, φυματίωση ή από βαρύ νόσημα που χρειάζεται 
ειδική νοσηλεία ή από καρκίνο. 

2. Οι εισαγόμενοι στον Ξενώνα συμμετέχουν στη δαπάνη 
περίθαλψης τους, ανάλογα με τις οικονομικές δυνατότητές 
τους. 

Η συμμετοχή καθορίζεται από το Διοικητικό Συμβούλιο 
βάσει τιμολογίου, με κλίμακα ανάλογη με το ύψος του ει¬ 
σοδήματος του κάθε περιθαλπομένου. 

Οι προσφερόμενες Υπηρεσίες είναι ίδιες σε όλους, ανε¬ 
ξάρτητα με τη συμμετοχή τους ή όχι στη δαπάνη περίθαλ¬ 
ψης. 

ΆρΦρ0 3. 

Διοίκηση. 

Το Ίδρυμα διοικείται από 7μελές Διοικητικό Συμβούλιο, 
το οποίο διορίζεται με ισάριθμα αναπληρωματικά μέλη, με 
απόφαση του Νομάρχη, σύμφωνα με την αριθ. 1785/21.6. 
1982 Κοινή απόφαση των Υπουργούν Προεδρίας Κυβερνή- 
σεως και Κοινωνικών Υπηρεσιών (Φ. 434), όπιος κάθε 
φορά θα τροποποιείται. 

Άρθρο 4. 

Λειτουργία Διοικητικού Συμβουλίου. 

1. Τον Πρόεδρο, όταν απουσιάζει ή κωλύεται, αναπλη¬ 
ρώνει στα καθήκοντά του ο Αντιπρόεδρος και ,αυτόν άλλο 
μέλος του Διοικητικού Συμβουλίου, που ορίζεται από αυτό. 

2. Το Διοικητικό Συμβούλιο συνεδριάζει, τακτικά, δύο 
φορές το μήνα και έκτακτα, όταν παρίσταται ανάγκη, κα¬ 
θώς επίσης και όταν ζητηθεί με έγγραφη αίτηση του μισού 
τιλέ ον ενός, του αριθμού των μελών του, πάντοτε όμως με 
πρόσκληση του Προέδρου. 

3. Στις συνεδριάσεις του Διοικητικού Συμβουλίου μετέ¬ 
χει ο Διευθυντής του Ιδρύματος, ως εισηγητής, χωρίς ψήφο. 

4. Ία θέματα, που θα συζητηθούν, καταχωρίζονται στην 
ημερήσια διάταξη, που κοινοποιείται στα μέλη του Διοικη¬ 
τικού Συμβουλίου, μαζί με την πρόσκληση για συνεδρίαση. 
Θέματα, που δεν αναγράφονται στην ημερήσια διάταξη, δεν 
συζητούνται εκτός και αν πρόκειται για επείγοντα θέματα 
και αποφασίσουν τη συζήτηση όλα τα παρόντα μέλη του 
Διοικητικού Συμβουλίου. 

5. Τα πρακτικά; κάθε συνεδρίασης, επικυρώνονται από 
το Διοικητικό Συμβούλιο στην επόμενη συνεδρίαση και 
καταχωρίζονται από το Γραμματέα σε ειδικό βιβλίο πρα¬ 
κτικών, μονογραμμένο από τον Πρόεδρο, υπογράφονται δε 
στη συνέχεια από αυτούς και από τα παρόντα στη συνεδρία¬ 
ση μέλη. 

6. Ουδεμία απόφαση του Διοικητικού Συμβουλίου εκτε- 
λείται, αν δεν έχουν επικυρωθεί τα πρακτικά της συνεδρίασης, 
κατά την οποία πάρθηκε η απόφαση. 

Όταν πρόκειται για εξαιρετικές περιπτώσεις, για τις 
οποίες η εκτέλεση δεν επιδέχεται αναβολή, δύναται το Διοι¬ 
κητικό Συμβούλιο με ειδική απόφαση να θεωρεί επικυρωμέ¬ 
να τα σχετικά πρακτικά για τα θέματα αυτά μ.ε σκοπό την 
άμεση εκτέλεση της απόφασης. 

Άρθρο 5. 

Αρμοδιότητες του Διοικητικού Συμβουλίου. 

Το Διοικητικό Συμβούλιο : 

1. Διοικεί και διαχειρίζεται όλες τις υποθέσεις του Ι¬ 
δρύματος, σύμφωνα με τις διατάξεις που ισχύουν κάθε φορά. 

2. Ψηφίζει τον προϋπολογισμό, ισολογισμό και απολο¬ 
γισμό του Ιδρύματος και εισηγείται γι’ αυτούς στις αρμό¬ 
διες υπηρεσίες. 

3. Εγκρίνει, για τη λειτουργία του Ιδρύματος, τις απαι- 
τούμενες δαπάνες, μέσα στα όρια των πιστώσεων του προϋ¬ 
πολογισμού, τον οποίο δύναται να τροποποιήσει και αναμορ¬ 
φώσει, μέσα στο οικονομικό έτος, με τη διαδικασία, που προ- 
βλέπεται στο άρθρο 8 αυτού του Διατάγμ.ατος. 

4. Διορίζει το προσωπικό με τη νόμιμη διαδικασία και 
ασκεί, σύμφωνα με τις διατάξεις, που ισχύουν κάθε φορά, 
τις αρμοδιότητες που αναφέρονται στην υπηρεσιακή κατά¬ 
σταση και τον πειθαρχικό έλεγχο του προσωπικού αυτού. 

5. Αποφασίζει για τα άτομα, που εισάγονται στο Ί¬ 
δρυμα, σύμφωνα με τις προϋποθέσεις του άρθρου 2 του δια¬ 
τάγματος αυτού. 

6. Είναι αρμόδιο για όλα ανεξαιρέτως τα θέματα, που 
σχετίζονται με την. πορεία των εργασιών του Ιδρύματος, 
εκτός από εκείνα για το οποία προβλέπεται από το διάταγ¬ 
μα αυτό αρμοδιότητα άλλων οργάνων του Ιδρύματος. 

Άρθρο 6. 

Αρμοδιότητες του Προέδρου του Διοικητικού Συμβουλίου 

0 Πρόεδρος ασκεί τις παρακάτω αρμοδιότητες : 

1. Εκπροσωπεί το Ίδρυμα δικαστικούς και εξωδίκως, δί¬ 
δει και επάγει τους όρκους, που .προβλέπονται από τη Νο¬ 
μοθεσία και διορίζει τους δικαστικούς πληρεξουσίους. 

2. Προσκαλεί τα μέλη του Διοικητικού Συμβουλίου στις 
συνεδριάσεις, καταρτίζει, με το Διευθυντή, την ημερήσια 
διάταξη των θεμάτοον, που πρόκειται να συζητηθούν και 
υπογράφει τις προσκλήσεις, με τις οποίες ορίζεται ο τόπος, 
η ημέρα και η ώρα της συνεδρίασης. 

Στην ημερήσια διάταξη περιέχονται περιληπτικά, όλα 
τα θέματα που θα συζητηθούν. 

3. Υπογράφει με το Διευθυντή του Ιδρύματος, κάθε 
εξερχόμενο έγγραφο, τις επιταγές και τα εντάλματα πληρω- 
μ,ών. 

4. Ασκεί σε όλο το προσωπικό τις αρμοδιότητες, που 
του ανήκουν σύμφωνα μ.ε τις διατάξεις που ισχύουν κάθε 


φορά και συντάσσει τις εκθέσεις υπηρεσιακής δράσης και 
επίδοσης του _ Διευθυντή. ■ 

Άρθρο 7. 

Πόροι του Ιδρύματος. 

Οι πόροι του Ιδρύματος είναι : 

α) Κρατική επιχορήγηση. 

β) Πόροι από την εκμετάλλευση της περιουσίας του. 

γ) Τροφεία I Ιεριθαλπομένων ή των Ταμείων τους. 

δ) Επιχορηγήσεις Δήμων και Κοινοτήτων. 

ε) Εισφορές, δωρεές, κληρονομιές, κληροδοσίες προς το 
Ίδρυμα. 

στ) Κάθε άλλο νόμιμο έσοδο. 

Άρθρο 8. 

Προϋπολογισμός. 

Ο προϋπολογισμός καταρτίζεται από το Διευθυντή του 
Ιδρύματος, σύμφωνα με τις διατάξεις, του ισχύουν κάθε φο 
ρά, ψηφίζεται από το Διοικητικό Συμβούλιο και εγκρί- 
νεται από το Νομάρχη. 

Αντίγραφο του εγκριθέντος προϋπολογισμού υποβάλλεται 
στο Υπουργείο Υγείας, Πρόνοιας και Κοινωνικών Ασφα¬ 
λίσεων. 

Άρθρο 9. 

Εισπράξεις Εσόδων. 

1. Τα κεφάλαια και οι πόροι του Ιδρύματος κατατίθενται 
απ’ ευθείας σε λογαριασμό που τηρείται στο Υποκατάστη¬ 
μα της Τράπεζας της Ελλάδος. 

2. Ειδικές πιστώσεις ή κεφάλαια, που πλεονάζουν μετα- 
φέρονται σε ειδικούς λογαριασμούς διαθεσίμων, εντόκως ή 
ατόκως, ανάλογα με την προέλευση αυτών. 

Η μεταφορά από το λογαριασμό ταμειακής διαχείρισης 
και η επαναφορά σ’ αυτόν γίνεται με εντολή του Διευθυντή 
του Ιδρύματος ή οίκοθεν από την Τράπεζα της Ελλάδος, 
σύμφωνα με τις διατάξεις της παραγράφου 3 του άρθρου 4 
του Α.Ν. 1611/1950, όπως προσετέθη με το άρθρο 2 του 
Ν.Δ. 2999/1954. 

Άρθρο 10. 

Πληρωμές Δαπανών. 

Κάθε πληρο>μή ενεργείται με χρηματικό ένταλμα, που 
υπογράφεται από τον Πρόεδρο του Διοικητικού Συμβουλίου, 
ή από άλλο μέλος αυτού, ειδικά εξουσιοδοτημένο, καθώς 
και από το Διευθυντή του Ιδρύματος και το λογιστή, η δε 
καταβολή του ποσού αυτού ενεργείται με έκδοση ισόποσης 
επιταγής, σε βάρος του λογαριασμού που τηρεί το Ίδρυμα 
στο Υποκατάστημα της Τράπεζας της Ελλάδος. Οι επι¬ 
ταγές υπογράφονται όπως και τα εντάλματα πληρωμής. 

Άρθρο 11. 

Εκτέλεση Δαπανών. 

Οι δαπάνες του Ιδρύματος εκτελούνται σύμφωνα με τις 
διατάξεις περί Λογιστικού των Ν.Π.Δ.Δ. και της νομοθε¬ 
σίας, περί εκτελέσεως Δημοσίων Έργων. 

Άρθρο 12. 

Βασική διάρθρωση των Υπηρεσιών. 

1. Οι Υπηρεσίες του Ιδρύματος αποτελούν Διεύθυνση, 
που συγκροτείται από τα παρακάτω Τμήματα : 

α) Τμήμα Κοινωνικής Εργασίας. 

β) Τμήμα Διοικητικού. 

2. Οι αρμοδιότητες της Διεύθυνσης αναφέρονται στα 
παρακάτω θέματα, που κατανέμονται μεταξύ των τμημάτων 
ως εξής : 

α) Το Τμήμα Κοινωνικής Εργασίας είναι αρμόδιο για 
κάθε θέμα, που αναφέρεται στην υπό του Ιδρύματος παρε¬ 
χόμενη προστασία. Κύρια φροντίδα του Τμήματος αυτού 
είναι η έρευνα κάθε δυνατής λύσης, που θα δώσει τη δυνα¬ 
τότητα στους περιθαλπόμενους του Ιδρύματος να ενταχθούν 
και πάλι στο Κοινωνικό σύνολο, δημιουργώντας το δικό 
τους σπίτι ή να εισαχθούν σε κάποιο ανάλογο Ίδρυμα. 

β) Το. Διοικητικό Τμήμα είναι αρμόδιο γιά το χειρισμό 
κάθε θέματος, που αναφέρεται στη γενική κατάσταση του 
προσωπικού του Ιδρύματος, στα οικονομικά και τη διαχεί¬ 
ριση της περιουσίας του, καθώς και για το χειρισμό θεμάτων 
Γραμματείας. 

Άρθρο 13. 

Προσωπικό. 

Οι θέσεις του προσωπικού διαρθοούνται κατά ΙΌάδους, 
βαθμούς και ειδικότητες όπως παρακάτω : 

Κλάδος ΑΤΙ Διοικητικός - Λογιστικός : 

Μία (1) θέση με βαθμούς 3ο-2ο. 

Μία (1) θέση με βαθμούς 8ο-4ο. 

Κλάδος ΑΡ'1 Κοινωνικών Λειτουργών : 

Μία (1) θέση με βαθμούς 5ο-4ο. 

Δύο (2) θέσεις με βαθμούς 8ο-6ο. 

Κλάδος ΜΕ'1 Διοικητικός - Λογιστικός : 

Δύο (2) θέσεις με βαθμούς 10ο-6ο. 

Κλάδος ΣΕ1 Κλητήρων - Θυριορών - Νυκτοφυλάκων : 

Τρεις (3) θέσεις με βαθμούς 12ο-7ο 

Κλάδος ΣΕ2 Αρρένων Νοσοκόμων (Μεταφορέων ασθε¬ 
νών) : 

Δύο (2) θέσεις με βαθμούς 12ο-7ο. 

Κλάδος ΣΕ3 Οικονόμων - Καθαριστριών - Βοηθητικών 
Εργασιών : 

Έξι (6) θέσεις με βαθμούς 12ο-7ο. 

Άρθρο 14. 

Προσόντα διορισμού για κάθε θέση. 

1. Για τον Κλάδο ΑΤΙ Διοικητικό - Λογιστικό, πτυχίο 
οποιαυδήποτε τμήματος Νομικής Σχολής ημεδαπού Πα¬ 
νεπιστημίου ή της Λνωτάτης Σχολής Οικονομικών και Ε- 
μπορικών Επιστημών, ή της Παντείου Λνωτάτης Σχολής 
Πολιτικών Επιστημών, ή Λνωτάτης Βιομηχανικής Σχολής 
ή ισότιμο πτυχίο Σχολής της ημεδαπής ή. αλλοδαπής αντί¬ 
στοιχης ειδικότητας. 

2. Για τον Κλάδο ΑΡ1 Κοινωνικών Λειτουργών, πτυ¬ 
χίο Κοινωνικής Εργασίας Σχολής Επαγγελμάτων Υγείας 
και Πρόνοιας των Τεχνολογικών Εκπαιδευτικών Ιδρυμάτων 
της ημεδαπής, ή πτυχίο αντίστοιχης ειδικότητας ισότιμης 
Σχολής της ημεδαπής ή αλλοδαπής και άδεια άσκησης επαγ¬ 
γέλματος. 

3. Για τον Κλάδο ΜΕ1 Διοικητικό - Λογιστικό, απο¬ 
λυτήριο Λυκείου ή εξαταξίου Γυμνασίου ή άλλου ισότιμου 
Σχολείου της ημεδαπής ή αλλοδαπής. 

4. Για τους Κλάδους ΣΕ, απολυτήριο Δημοτικού Σχο¬ 
λείου και αντίστοιχη άδεια της ειδικότητάς τους, όπου δε, 
δεν χορηγείται άδεια, αντίστοιχη για κάθε ειδικότητα, ε¬ 
μπειρία τριών ετών που να αποδείχνεται από βιβλιάρια κύ¬ 
ριας ασφάλισης ή άλλο στοιχείο. Ελληνικής ή ξένης Α ρχής 
και άδεια άσκησης επαγγέλματος (για όσες ειδικότητες 
χορηγείται από μέρος της αρμόδιας αρχής). 

Άρθρο 15. 

Προϊστάμενος Υπηρεσιούν - Αναπλήρωση. 

Της Διεύθυνσης προίσταται ο υπάλληλος με βαθμούς 
3ο-2ο του Κλάδου ΑΤΙ Διοικητικού - Λογιστικού. 

Του Τμήματος Διοικητικού - Οικονομικού υπάλληλος 
του Κλάδου ΑΤΙ και επί ισοβάθμων ο αρχαιότερος υπη¬ 
ρετών υπάλληλος. 

Του Τμήματος Κοινωνικής Εργασίας υπάλληλος του 
Κλάδου ΑΡ1 με βαθμούς 5ο-4ο. 

Άρθρο 16. 

Εσωτερικός Κανονισμός. 

Όλα τα λεπτομερέστερα θέματα, που ανάγονται στην 
κανονική και εύρυθμη λειτουργία του Ξενώνα, ως και τα 


καθήκοντα των εργαζομένων σ’ αυτόν ρυθμίζονται με εσω¬ 
τερικό Κανονισμό λειτουργίας που συντάσσεται από το Διοι¬ 
κητικό Συμβούλιο και εγκρίνεται με απόφαση του Νομάρχη. 

Στον Υπουργό Υγείας, Πρόνοιας και Κοινωνικών Ασφα¬ 
λίσεων, -αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 10 Οκτούβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΠ. Αθ. ΤΣΟΧΑΤΖΟΠΟΥΛΟΣ ΓΕΩΡΓΙΟΣ ΓΕΝΝΗΜΑΤΑΣ 

ΟΙΚΟΝΟΜΙΚΩΝ 

ΔΗΜΗΤΡΙΟΣ ΤΣΟΒΟΛΑΣ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 522 

Οργανισμός Διοίκησης και λειτουργίας του Ν.Π.Δ.Δ. με 

την επωνυμία «Κέντρο Προσωρινής Διαμονής Ρέντη Ατ¬ 
τικής». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου Τ του Ν.Δ. 928/81 (ΦΕΚ 
144) «περί καταργήσεως, - συγχωνεύσεως, μετατροπής ή 
υπαγωγής Ιδρυμάτων αρμοδιότητος Υπουργείου Κοινωνι¬ 
κού Υπηρεσιών εις έτερα Ιδρύματα, του αυτού Υπουργείου. 

2. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137 τ. Α'). 

3. Τις διατάξεις του άρθρου 15 παρ. 2 του II.Δ. -770/ 
1975 «περί διαρθρώσεως του Υπουργείου Προεδρίας Κυ¬ 
βερνήσεων και Οργανισμού Υπηοεσιών τινών αυτού» (ΦΕΚ 

248/1975'τ. Α'). * 

4. Τις αριθ. 393/85 και 428/16.5.85 . Γνωμοδοτήσεις 
του Συμβουλίου της Επικράτειας με πρόταση των Υπουρ¬ 
γών Προεδρίας της Κυβέρνησης, Οικονομικών, και Υγείας, 
Πρόνοιας και Κοινωνικών Ασφαλιστούν, αποφασίζουμε : 

Άρθρο 1. 

Σκοπός. 

1. Το συσταθέν, με το Π.Δ. 28/85 (ΦΕΚ 10 τ. Α'/85), 
με την επωνυμία «Κέντρο Προσωρινής Διαμονής Ρέντη 
Αττικής», έχει σκοπό την εξασφάλιση δυνατότητας προσω¬ 
ρινής διαμονής, μέχρι έξι (6) μήνες στους εξερχόμενους 
από τα Νοσηλευτικά Ιδρύματα και στερούμενους κατάλλη¬ 
λου οικογενειακού περιβάλλοντος, που έχουν ανάγκη από 
μετανοσοκομειακή παρακολούθηση και κοινωνική φροντίδα. 

Η δυναμικότητα του Κέντρου ορίζεται σε εκατόν τριάντα 
130) κρεβάτια. 

2. Επίσης σκοπός του Κέντρου Προσωρινής διαμονής 
Ρέντη Αττικής, είναι η παροχή στέγης, διατροφής,. και 
Κοινωνικής Βοήθειας, μέχρι έξι (6) μήνες, σε είκοσι (20) 
άτομα, τα οποία στερούνται, προσωρινά στέγης, μέχρι την 
επανένταξή τους στο κατάλληλο Κοινωνικό περιβάλλον ή 
την εισαγωγή τους σε κάποιο Ίδρυμα. Τα άτομα αυτά πα¬ 
ραμένουν σε ξεχωριστή ενότητα χώρου.' 

Άρθρο 2. 

Προϋποθέσεις εισαγωγής και όροι παροχής προστασίας. 

Η εισαγωγή στο Κέντρο είναι άμεση και η συγκέντρωση 
τω παρακάτω δικαιολογητικών γίνεται με τη φροντίδα της 
Κοινωνικής Λειτουργού : 

α') Αίτηση. 

β) Πιστοποιητικό γεννήσεως. 

γ) Έκθεση Κοινωνικής έρευνας, με πρόταση εισαγωγής 
στο Κέντρο. 

Ειδικότερα για τα οικονομικώς αδύνατα άτομα, πρέ¬ 
πει να προσκομισθεί και απόφαση του οικείου Νομάρχη, 
που εκδίδεται σύμφωνα με τις διατάξεις των άρθρων 2 και 
3 του Ν.Δ. 57/73 «περί λήψεως μέτρων Κοινωνικής Προ¬ 
στασίας των οικονομικώς αδυνάτων και καταργήσεως του 
θεσμού της απορίας διατάξεων». 

δ) Για τους εξερχόμενους από τα Νοσηλευτικά Ιδρύματα 
χρειάζεται, μόνο το παραπεμπτικό έγγραφο του οικείου 
Νοσηλευτικού Ιδρύματος, στο οποίο θα αναγράφεται η α¬ 
σθένεια και το χρονικό διάστημα που χρειάζεται για την 
ιατρική παρακολούθηση. Επίσης για τα οικονομικούς αδύ¬ 
νατα άτομα πρέπει να προσκομίζεται αντίγραφο της απόφα¬ 
σης του οικείου Νομάρχη, που εκδίδεται σύμφιυνα με τα 
οριζόμενα στην προηγούμενη παράγραφο. 

Άρθρο 3. 

Διοίκηση. 

Το Ίδρυμα διοικείται από 7μελές διοικητικό συμβούλιο 
το οποίο διορίζεται με ισάριθμα αναπληρωματικά μέλη με 
απόφαση του Νομάρχη σύμφωνα με την 1785/21.6.1982 
κοινή απόφαση των Υπουργών Προεδρίας Κυβερνήσεως και 
Κοινωνικών Υπηρεσιών (Φ.434) όπως κάθε φορά θα τρο¬ 
ποποιείται. 

Άρθρο 4. 

Λειτουργία Διοικητικού Συμβουλίου. 

1. Τον Πρόεδρο, όταν απουσιάζει ή κωλύεται, αναπλη¬ 
ρώνει στα καθήκοντά του ο Αντιπρόεδρος και αυτόν άλλο 
μέλος του Διοικητικού Συμβουλίου, που ορίζεται από αυ¬ 
τό. 

2. Το Διοικητικό Συμβούλιο συνεδριάζει, τακτικά δύο 
φορές το μήνα και έκτακτα, όταν παρίσταται ανάγκη, καθώς 
επίσης και όταν ζητηθεί με έγγραφη αίτηση του μισού, 
πλέον ενός, του αριθμού των μελών του, πάντοτε όμως με 
πρόσκληση του Προέδρου. 

3. Στις συνεδριάσεις τού Διοικητικού Συμβουλίου μετέ¬ 
χει ο Διευθυντής του Κέντρου, ως εισηγητής χωρίς ψήφο. 

4. Τα προς συζήτηση θέματα καταχωρίζονται στην ημε¬ 
ρήσια διάταξη, που κοινοποιείται στα μέλη του Διοικητικού 
Συμβουλίου, μαζί με την πρόσκληση για συνεδρίαση. Θέ¬ 
ματα, που δεν αναγράφονται στην ημερήσια διάταξη, δεν 
συζητούνται, εκτός και αν πρόκειται για επείγοντα θέματα 
και αποφασίσουν τη συζήτηση όλα τα παρόντα μέλη του 
Διοικητικού Συμβουλίου. 

5. Τα πρακτικά κάθε συνεδριάσεως, επικυρώνονται από 
το Διοικητικό Συμβούλιο στην επόμενη συνεδρίαση και 
καταχωρίζονται από το Γραμματέα σε ειδικό βιβλίο πρα¬ 
κτικών, μονογραμμένο από τον Πρόεδρο, υπογράφονται δε 
στη συνέχεια από αυτούς και από τα παρόντα στη συνεδρία¬ 
ση μέλη. 

6. Καμία απόφαση του Διοικητικού Συμβουλίου εκτε- 
λείται, αν δεν έχουν επικυρωθεί τα πρακτικά της συνεδρία¬ 
σης, κατά την οποία πάρθηκε η απόφαση. Όταν πρόκειται 
για εξαιρετικές περιπτώσεις, για τις οποίες η εκτέλεση δεν 
επιδέχεται αναβολή, δύναται το Διοικητικό Συμβούλιο με 
ειδική απόφαση να θεωρεί επικυρωμένα τα σχετικά πρα¬ 
κτικά για τα θέματα αυτά με σκοπό την άμεση εκτέλεση 
της απόφασης. 

Άρθρο 5. 

Αρμοδιότητες του Διοικητικού Συμβουλίου. 

Το Διοικητικό Συμβούλιο : 

1. Διοικεί και διαχειρίζεται όλες τις υποθέσεις του Κέ¬ 
ντρου, σύμφωνα με τις διατάξεις που ισχύουν κάθε φορά. 

2. Ψηφίζει τον προϋπολογισμό, ισολογισμό και. απολο¬ 
γισμό του Κέντρου και εισηγείται γι’ αυτούς στις αρμόδιες 

' υπηρεσίες. 


3. Εγκρίνει για τη λειτουργία του Κέντρου, τις απαιτού- 
μενες δαπάνες, μέσα στα όρια των πιστώσεων του προϋπο¬ 
λογισμού, τον οποίο δύναται να τροποποιήσει και αναμορ- 
φούσει, μέσα στο οικονομικό έτος, με τη διαδικασία που 
προβλέπεται στο άρθρο 8 του διατάγματος αυτού. 

1 4.* Διορίζει το προσωπικό με τη νόμιμη διαδικασία και 
ασκεί, σύμφωνα με τις διατάξεις που ισχύουν κάθε φορά, 
τις αρμοδιότητες που αναφέρονται στην υπηρεσιακή κατά¬ 
σταση και τον πειθαρχικό έλεγχο του προσωπικού αυτού. 

5. Αποφασίζει για τα άτομα που φιλοξενούνται στο 
Κέντρο, σύμφωνα με τις προϋποθέσεις του άρθρου 2 του 
διατάγματος αυτού. 

6. Είναι αρμόδιο για όλα ανεξαιρέτως τα θέματα, που 
σχετίζονται με την πορεία των εργασιών του Κέντρου, εκτός 
από εκείνα, για τα οποία προβλέπεται από το διάταγμα 
αυτό, αρμοδιότητα άλλων οργάνων του Κέντρου. 

Άρθρο 6. 

Αρμοδιότητες του Προέδρου του Διοικητικού Συμβουλίου. 

Ο Πρόεδρος ασκεί τις παρακάτω αρμοδιότητες : 

1. Εκπροσωπεί το Κέντρο δικαστικώς και εξωδίκως, δί¬ 
δει και επάγει τους νομοθετημένους όρκους και διορίζει τους 
δικαστικούς πληρεξουσίους. 

2. Προκαλεί τα μέλη του Διοικητικού Συμβουλίου στις 
συνεδριάσεις, καταρτίζει με το Διευθυντή, την ημερήσια 
διάταξη των θεμάτων, που πρόκειται να συζητηθούν και 
υπογράφει τις προσκλήσεις, με τις οποίες ορίζεται ο τόπος, 
η ημέρα και η ιόρα της συνεδρίασης. 

Στην ημερήσια διάταξη περιέχονται περιληπτικά, όλα τα 
θέματα, που θα συζητηθούν. 

3. Υπογράφει με το Διευθυντή του Κέντρου κάθε εξερ- 
χόμενο έγγραφο, τις επιταγές και τα εντάλματα πληρωμών. 

4. Ασκεί σε όλο το προσωπικό τις αρμοδιότητες, που 
του ανήκουν, σύμφιονα με τις διατάξεις που ισχύουν κάθε 
φορά και συντάσσει τις εκθέσεις υπηρεσιακής δράσης και 
επίδοσης του Διευθυντή. . 

Άρθρο 7. 

Πόροι του Ιδρύματος. 

Πόροι του Ιδρύματος είναι : 

α) Κρατική επιχορήγηση. 

β) Πόροι από την εκμετάλλευση της περιουσίας του. 

γ) Τροφεία περιθαλπομένων ή των Ταμείων τους. 

δ) Επιχορηγήσεις Δήμων και Κοινοτήτων. 

ε) Εισφορές, δωρεές, κληρονομιές, κληροδοσίες προς το 
Ίδρυμα. 

στ) Κάθε άλλο νόμιμο έσοδο. 

Άρθρο 8. 

Προϋπολογισμός. 

Ο προϋπολογισμός καταρτίζεται από το Διευθυντή του 
Κέντρου, σύμφωνα με τις διατάξεις που ισχύουν κάθε φορά, 
ψηφίζεται από το Διοικητικό Συμβούλιο και εγκρίνεται από 
το Νομάρχη. 

Αντίγραφο του εγκριθέντος προϋπολογισμού υποβάλλε¬ 
ται στο Υπουργείο Υγείας, Πρόνοιας και Κοινωνικών Α- 
σφαλίσεων. 

Άρθρο 9. 

Εισπράξεις Εσόδων. 

1. Τα κεφάλαια και οι πόροι του Κέντρου κατατίθενται 
απ’ ευθείας σε λογαριασμό, που τηρείται στο Υποκατάστη¬ 
μα της Τράπεζας της Ελλάδος. 

2. Ειδικές πιστώσεις ή κεφάλαια, που πλεονάζουν, με- 
ταφέρονται σε ειδικούς λογαριασμούς διαθεσίμων, εντόκως 
ή ατόκως, ανάλογα με την προέλευση αυτών. Μ μεταφορά 

πο το λογαριασμό Ταμειακής διαχείρισης και η επαναφορά 
σ ’ αυτόν γίνεται με εντολή του Διευθυντή του Κέντρου ή 
°ίκοθεν από την Τράπεζα της Ελλάδος, σύμφωνα με τις 
διατάξεις της παραγράφου 3 του άρθρου 4 του Α.Ν. 1611/ 
1950, όπως προστέθηκε με το άρθρο 2 του Ν.Δ. 2999/1954. 

Άρθρο 10. 

- Πληρωμές Δαπανών. 

Κάθε πληρωμή ενεργείται με χρηματικό ένταλμα, που 
υπογράφεται από τον Πρόεδρο του Διοικητικού Συμβουλίου 
ή από άλλο μέλος αυτού, ειδικά εξουσιοδοτημένο, καθώς 
και από το Διευθυντή του Κέντρου και το λογιστή, η δε 
καταβολή του ποσού αυτού ενεργείται με έκδοση ισόποσης 
επιταγής, σε βάρος του λογαριασμού, που τηρεί το Κέντρο 
στο Υποκατάστημα της Τράπεζας της Ελλάδος. Οι επιτα¬ 
γές υπογράφονται όπως και τα εντάλματα πληρωμής. 

Άρθρο 11. 

Εκτέλεση Δαπανών. 

Οι δαπάνες του Κέντρου εκτελούνται σύμφωνα με τι^ 
διατάξεις περί Λογιστικού των Ν.ΙΓ.Δ.Δ. και της νομο¬ 
θεσίας περί εκτελέσεως Δημοσίων Έργιον. 

Άρθρο 12. 

Βασική Διάρθρωση Υπηρεσιούν. . 

1. Οι Υπηρεσίες του Ιδρύματος αποτελούν Διεύθυνση 
που συγκροτείται από τα παρακάτω τμήματα : 

α) Τμήμα προσωρινής διαμονής αυτοεξυπηρετουμένουν 
ατόμων. 

β) Τμήμα προσωρινής διαμονής ατόμων, που χρειάζο¬ 
νται ιατρική παρακολούθηση. 

γ) Τμήμα Διοικητικού. 

2. Οι αρμοδιότητες της Διεύθυνσης κατανέμονται μετα¬ 
ξύ των Τμημάτιον, όπως παρακάτω : 

α) Τμήμα προσωρινής διαμονής αυτοεξυπηρετουμένων 
ατόμων είναι αρμόδιο για κάθε θέμα, που αναφέρεται στην 
Κοινωνική Προστασία που παρέχεται από το Ίδρυμα στα 
αυτοεξυπηρετούμενα άτομα. 

β) Το Τμήμα προσωρινής διαμονής ατόμων, που χρειά¬ 
ζονται ιατρική παρακολούθηση είναι αρμόδιο για κάθε θέμα 
που αναφέρεται στην παροχή ιατρικών φροντίδων, στα φιλο¬ 
ξενούμενα άτομα μέχρι να αναρρώσουν, στην Κοινωνική και 
ηθική στήριξη και συμπαράσταση, που παρέχεται από το 
Ίδρυμα στα άτομα αυτά. 

γ) Το Διοικητικό Τμήμα είναι αρμόδιο για το χειρισμό 
κάθε θέματος που αναφέρεται στη γενική κατάσταση του 
Προσωπικού του Ιδρύματος, στα οικονομικά και τη διαχεί¬ 
ριση της περιουσίας του, καθώς και για το χειρισμό θεμά¬ 
των Γραμματείας. 

Άρθρο 13. 

Προσωπικό. 

Οι θέσεις του προσωπικού διαρθρούνται κατά κλάδους’ 
βαθμούς και ειδικότητες, όπως παρακάτω : 

Κλάδος ΑΤΙ Διοικητικός - Λογιστικός : 

Μία (1) θέση με βαθμούς 3ο-2ο. 

Δύο (2) θέσεις με βαθμούς 8ο-4ο. 

Κλάδος ΑΡ1 Κοινωνικών Λειτουργών : 

Μία (1) θέση με βαθμούς 5ο-4ο. 

Δύο (2) θέσεις , με βαθμούς 8ο-6ο (άρθρο 4 του Ν.Δ. 
226/73). 

Κλάδος ΜΕ1 Διοικητικός - Λογιστικός : 

Τρεις (3) θέσεις με βαθμούς 10ο-6ο. 

Κλάδος ΜΕ2 Μαγείρων : 

Τέσσερις (4) θέσεις με βαθμούς 10υ-6υ. 


Κλάδος ΜΕ3 Ηλεκτρολόγων - Υδραυλικών - Συντηρη¬ 
τών κτιρίων - βοηθητικών τεχνικών εργασιών. 

Τρεις (3) θέσεις με βαθμούς 10ο-6ο. 

Κλάδος ΣΕΊ Κλητήρων - Θυρωρών - Νυκτοφυλάκων : 

.Τέσσερις (4) θέσεις με βαθμούς 12ο-7ο. 

Κλάδος ΣΕ2 Ραπτριών : 

Δύο (2) θέσεις με βαθμούς 12ο-7ο. 

Κλάδος ΣΕ3 Πλυντριών - Σίδηρο}τριών - Ιματιοφυλάκων : 

Οκτώ (8) θέσεις με βαθμούς 12ο-7ο. 

Κλάδος ΣΕ4 Βοηθών Μαγειρείου - Τραπεζοκόμων : 

Εννέα (9) θέσεις με βαθμούς 12ο-7ο. 

Κλάδος ΣΕ5 Καθαριστριών - Βοηθητικών Εργασιών : 

Έξι (6) θέσεις με βαθμούς 12ο-7ο. 

Άρθρο 14. 

Προσόντα διορισμού για κάθε θέση. 

1. Για τον Κλάδο ΑΤΙ Διοικητικό - Λογιστικό, πτυχίο 
οποιουδήποτε Τμήματος Νομικής Σχολής ημεδαπού Πα¬ 
νεπιστημίου, ή της Ανούτατης Σχολής Οικονομικών και 
Εμπορικών Επιστημών ή της Παντείου Ανώτατης Σχολής 
Πολιτικών Επιστημών ή Ανώτατης Βιομηχανικής Σχολής, 
ή ισότιμο πτυχίο Σχολής της ημεδαπής ή αλλοδαπής. 

2. Για τον Κλάδο ΑΡΊ Κοινωνικών .Λειτουργούν, πτυ¬ 
χίο Κοινωνικής Εργασίας σχολής επαγγελμάτων Υγείας 
και Πρόνοιας των Τεχνολογικών Εκπαιδευτικών Ιδρυμάτων 
της ημεδαπής, ή πτυχίο αντίστοιχης ειδικότητας, ισότιμης 
σχολής της ημεδαπής ή αλλοδαπής και άδεια άσκηση επαγ¬ 
γέλματος. 

3. Για τον Κλάδο ΜΕ1 Διοικητικό - Λογιστικό, απο¬ 
λυτήριο Λυκείου ή εξαταξίου Γυμνασίου ή άλλου ισότιμου 
σχολείου της ημεδαπής ή αλλοδαπής. 

4. Για τους κλάδους ΜΕ2 Μαγείρων, ΜΕ3 Ηλεκτρο¬ 
λόγοι κλπ., πτυχίο αντίστοιχης ειδικότητας αναγνωρι¬ 
σμένης τεχνικής ή επαγγελματικής σχολής ή σχολείου, μέ¬ 
σης εκπαίδευσης, ή Σχολής Μαθητείας Ο.Α.Ε.Δ. Σε πε¬ 
ρίπτωση μη κάλυψης των θέσεο^ν με υποψήφιους με το 
παραπάνω προσόν, πτυχίο αναγνωρισμένης κατώτερης σχο¬ 
λής, αντίστοιχης ειδικότητας. 

Σε περίπτωση μη κάλυψης των θέσεων με υποψήφιους 
με πτυχίο αναγνωρισμένης κατώτερης σχολής ή σχολής 
Μαθητείας Ο.Α.Ε.Δ., απολυτήριο Δημοτικού Σχολείου και 
εμπειρία τριών ετών, που να αποδείχνεται από βιβλιάρια 
κύριας εσφάλισης ή άλλο στοιχείο ελληνικής ή ξένης Αρχής, 
και άδεια άσκησης επαγγέλματος, (για όσες ειδικότητες χο¬ 
ρηγείται από μέρος της αρμόδιας αρχής). 

5. Για τον Κλάδο ΣΕΙ, απολυτήριο Δημοτικού Σχολείου. 

6. Για τους υπόλοιπους κλάδους ΣΕ, απολυτήριο Δη¬ 
μοτικού Σχολείου και αντίστοιχη άδεια της ειδικότητάς 
του, όπου δε, δεν χορηγείται άδεια αντίστοιχη για κάθε 
ειδικότητα, εμπειρία τριών ετών, που να αποδείχνεται από 
βιβλιάρια κύριας ασφάλισης ή άλλο στοιχείο ελληνικής ή 
ξένης αρχής. 

Άρθρο 15. 

Προϊστάμενοι Υπηρεσιών - Αναπλήρωση. 

1. Της Διεύθυνσης προ'ίσταται ο με βαθμούς 3ο-2ο υπάλ¬ 
ληλος του Κλάδου Διοικητικού - Λογιστικού, του Τμήματος 
Διοικητικού ο υπάλληλος του Κλάδου ΑΤΙ με βαθμούς 
8ο-4ο που έχει το μεγαλύτερο βαθμό και επί ισοβάθμων ο 
αρχαιότερος, των Τμημάτων προσιυρινής διαμονής αυτοε- 
ξυπηρετουμένών ατόμων και ατόμων που αναρρώνουν ανά 
μία Κοινωνική Λειτουργός του κλάδου ΑΡΙ. 

2. Τον Προϊστάμενο της Δ/νσης αναπληρώνει ο Προϊ¬ 
στάμενος του Διοικητικού. Τον Προϊστάμενο κάθε τμήματος 
αναπληρώνει ο κατά βαθμό ανώτερος και επί ισοβάθμων ο 
αρχαιότερος υπηρετών υπάλληλος στο τμήμα, σύμφωνα με 
•τις διατάξεις περί προβαδίσματος του Ν. 434/1976. 

Άρθρο 16. 

Εσωτερικός Κανονισμός. 

Όλα τα λεπτομερέστερα θέματα που ανάγονται στην 
κανονική και εύρυθμη λειτουργία του Ιδρύματος ως και τα 
καθήκοντα των εργαζομένων στο Ίδρυμα ρυθμίζονται με 
εσωτερικό Κανονισμό λειτουργίας, που συντάσσεται από 
το Διοικητικό Συμβούλιο και εγκρίνεται με απόφαση του 
Νομάρχη. 

Στον Υπουργό Υγείας, Πρόνοιας και Κοινωνικών Ασφα¬ 
λίσεων αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 10 Οκτωβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΓΕΙΑΣ ΠΡΟΝΟΙΑΣ ΚΑΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΟΙΝΩΝΙΚΩΝ ΑΣΦΑΛΙΣΕΩΝ 

ΑΠ. Αθ. ΤΣΟΧΑΤΖΟΠΟΥΛΟΣ ΓΕΩΡΓΙΟΣ ΓΕΝΝΗΜΑΤΑ! 

ΟΙΚΟΝΟΜΙΚΩΝ 

ΔΗΜΗΤΡΙΟΣ ΤΣΟΒΟΛΑΣ 


ΑΠΟΦΑΣΕΙΣ 


Αρι-3, 0544/2/ΑΣ 594/Μ.3466 (3) 


Έγκριση Πρωτοκόλλου 26ης Τακτικής Συνόδου Μόνιμης 
Μικτής Ελληνο-Γιουγκοσλαβικής Μεθοριακής Επιτρο¬ 
πής (Θεσσαλονίκη, 14.6.1985). 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΕΘΝΙΚΗΣ ΑΜΥΝΑΣ 
Έχοντας υπόψη : 

1. Το άρθρο 4 της Συμφορ/ας για την προστασία, συ¬ 
ντήρηση και ανανέωση των ορόσημών χερσαίων και πλωτών 
στην Ελληνο-Γιουγκοσλαβική Μεθόριο και για την πρόληψη, 
παρεμπόδιση και τον τρόπο εξέτασης και επίλυσης των με¬ 
θοριακών επεισοδίων, που υπογράφτηκε στη Θεσσαλονίκη 
στις 17 Δεκεμβρίου 1958 και κυρώθηκε με Υπουργική Από¬ 
φαση που δημοσιεύτηκε στο υπ’ αριθ. 117/1959 Φύλλο της 
Εφημερίδας της Κυβερνήσεως τεύχος Α'. 

2. Το περιεχόμενο του Πρωτοκόλλου αυτού που προωθεί¬ 
ται για έγκριση, αποφασίζουμε : 

Εγκρίνουμε ως έχει και στο σύνολό του το Πρωτόκολλο 
της 26ης Τακτικής Συνόδου της Μόμιμης Ελληνο-Γιου- 
γκοσλαβικής Μεθοριακής Επιτροπής, που υπογράφτηκε στη 
Θεσσαλονίκη στις 14 Ιουνίου 1.985 και του οποίου το κείμενο 
σε προοτότυπο στην Ελληνική γλώσσα έχει ως εξής : 

Αθήνα, 14 Οκτωβρίου 1985 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΕΘΝΙΚΗΣ ΑΜΥΝΑΣ 

ΚΑΡΟΛΟΣ ΠΑΠΟΥΛΙΑΣ ΑΝΔΡΕΑΣ ΠΑΠΑΝΔΡΕΟΥ 


ΠΡΩΤΟΚΟΛΛΟ 

Της Εικοστής Έκτης Τακτικής Συνόδου της Μόνιμης 
Μικτής Ελληνο-Γιουγκοσλαβικής Μεθοριακής Επιτροπής. 

Κατά το χρόνο από 10ης έως 14ης Ιουνίου 1985 έλαβε 
χώρα στη Θεσσαλονίκη η Εικοστή Έκτη Τακτική Σύνοδος 
της Μόνιμης Μικτής Ελληνο - Γιουγκοσλαβικής Μεθορια¬ 
κής Επιτροπής, που συγκροτήθηκε σύμφωνα με το άρθρο 4 
της από 17ης Δεκεμβρίου 1958 Συμφωνίας μεταξύ της 
Κυβερνήσεως του Βασιλείου της Ελλάδος και της Κυβερνή- 
σεως της Ομόσπονδης Λαϊκής Δημοκρατίας της Γιουγκο¬ 
σλαβίας «περί προστασίας, συντηρήσεως και ανανεώσεως 


των οροσήμων (Χερσαίων και Πλωτών) επί της Ελληνο- 
Γιουγκοσλαβικής Μεθορίου και περί προλήψεως, παρεμπο- 
δίσεως, τρόπου εξετάσεως και επιλύσεως των μεθοριακιόν 
επεισοδίων». 

Στη Σύνοδο αυτή έλαβαν μέρας : 

α) Από Ελληνικής πλευράς : 

Ταξίαρχος ΚΑΡΑΜΑΝΕΑΣ ΕΥΑΓΓΕΛΟΣ, ως Πρό 
εδρος. 

Αντισυνταγματάρχης ΣΕΡΕΤΗΣ ΙΩΑΝΝΗΣ, ιυς Ανα¬ 
πληρωτής Προέδρου και Μέλος. 

Αντισυνταγματάρχης ΚΟΥΛΟΥΡΕΣ ΝΙΚΟΛΑΟΣ, οος 
Μέλος. 

Ταγματάρχης ΜΑΚΡΟΔΗΜΗΤΡΗΣ ΑΓΗΣΙΛΑΟΣ, 
ως Μέλος. 

ΜΑΡΙΝΑΚΗ ΜΑΡΙΑ, ως Εμπειρογνώμων. - 

ΜΥΣΤΑΚΙΔΗΣ ΣΩΤΗΡΙΟΣ, ως Διερμηνέας. 

β) Από Γιουγκοσ? ι αβικής πλευράς : 

ΚΩΣΤΑΝΩΒ ΚΙΡΙΛΟ, ως Πρόεδρος. 

Συνταγματάρχης ΚΟΣΤΙΤΣ ΜΙΟΝΤΡΑΓΚ, ως Ανα¬ 
πληρωτής Προέδρου και Μέλος. 

Συνταγματάρχης ΙΒΑΝΑΤΣ ΜΠΟΡΙΣ, ως Μέλος. 
ΤΣΑΜΙΝΣΚΙ ΜΠΛΑΓΚΟΙ, ως Μέλος. 

Υποπρόξενος Θεσ/νίκης ΚΟΤΕΣΚΙ ΧΡΙΣΤΕ, ως Εμπει- 
ρογνώμων. 

Αντισυνταγματάρχης ΚΑΛΟΥΤΖΕΡΟΒΙΤΣ ΒΙΝΓΟ- 
ΣΑΒ, ως Εμπειρογνώμων. 

ΓΙΟΒΟΒΓΓΣ ΜΙΛΑΣΩΒ, ως Εμπειρογνώμων. 

ΜΠΡΑΖΑΝΣΚΙ ΛΙΟΥΜΠΟΜΙΡ, ως Εμπειρογνώμων. 

ΙΊΑΟΥΝΟΒΣΚΙ ΜΠΟΣΚΟ, ως Διερμηνέας. 

Η Μόνιμη Μικτή Μεθοριακή Επιτροπή (παρακάτω στο 
κείμενο αναφερομένη απλώς Επιτροπή) καθόρισε για την 
παρούσα Σύνοδο αυτή την παρακάτω : 

Ημερήσια Διάταξη : 

1. Αμοιβαία ενημέρωση των αντιπροσωπειών, σχετικά 
με την εφαρμογή της Συμφωνίας και των αποφάσεων, που 
ελήφθησαν κατά την XXV Τακτική Σύνοδο της Επιτροπής. 

2. Εξέταση των μεθοριακών επεισοδίων, που έλαβαν 
χώρα κατά την περίοδο από 1ης Μαΐου 1984 έως 30 Απρι¬ 
λίου 1985. 

3. Εξέταση των εργασιών των Μικτών Επιτροπών Μεθο¬ 
ριακών Τομέων (ΜΕΜΤ) κατά την περίοδο από 1ης Μαΐου 
1984 έως 30 Απριλίου 1985. 

4. Συντήρηση-ανακαίνιση τοτν οροσήμων και εκκαθά¬ 
ριση της ορίου γραμμής, όπως καθορίζονται αντίστοιχα 
στη Συμφωνία 1958 και στις αποφάσεις της Επιτροπής 
της XXIV Συνόδου. 

5. Εξέταση θέματος τραυματισμού Γιουγκοσλάβου Στρα¬ 
τιώτη Μίλοσεβ Βίνκο. 

6. Καθορισμός τόπου και ημερομηνίας συγκλήσεως της 
επομένης Τακτικής Συνόδου της Επιτροπής. 

Επί των παραπάνω Οεμ.άτων της Ημερήσιας Διατάξεως 
η Επιτροπή διαπίστωσε και αποφάσισε τα παρακάτω : 

Επί του πρώτου θέματος της Ημερήσιας Διατάξεως : 

1. Μετά από τη λεπτομερή ενημέρωση των δύο Αντιπρο¬ 
σωπειών, για τα ληφθέντα μέτρα επί της εφαρμογήςτηςΣυμ- 
φωνίας και των αποφάσεων που ελήφθησαν κατά τις προ¬ 
ηγούμενες Τακτικές Συνόδους της Επιτροπής, σχετικά με 
την αποτελεσματική πρόληψη και παρεμπόδιση των Μεθο¬ 
ριακών Επεισοδίων, οος και τη συντήρηση των οροσήμων 
της Ελ?τηνο-Γιουγκοσλαβικής Μεθορίου, η Επιτροπή διεπί- 
στωσε ότι : 

α) Οι δύο πλευρές έλαβαν τα απαραίτητα μέτρα, για την 
εφαρμογή της Συμφωνίας και των Αποφάσεων των προηγου - 
μένουν Τακτικών Συνόδων της Επιτροπής, με σκοπό τη 
βελτίωση της καταστάσεως στη Μεθόριο. 

β) Οι προβλεπόμενες εργασίες για την ανακαίνιση των 
οροσήμοκ; της Ελλ,ηνο-Γιουγκοσλαβικής Μεθορίου εκτελ.έ- 
σθηκαν κανονικά. 

2. Ομοίως η Επιτροπή έκρινε αναγκαίο όπο;ς και οι δυο 
πλευρές και στο μέλλον καταβάλλουν μεγαλύτερες προσπά¬ 
θειες, για την εφαρμογή της Συμφωνίας, το>ν Αποφάσεων 
της παρούσας και των προηγουμένων Τακτικών Συνόδων 
της Επιτροπής και ιδιαίτερα για την πρόληψη και παρεμπό- 
διση των Μεθοριακών Επεισοδίων, σε εκείνους τους τομείς 
στους οποίους λόγω της εύκολης προσβάσεως στα Σύνορα 
υπάοχουν ευνοϊκές συνθήκες για την πρόκληση επεισοδίων. 
Για το σκοπό αυτό κρίνεται απαραίτητο όπως η Επιτροπή 
συνεχίσει τη μέχρι σήμερα συνεργασία, παρακολουθώντας 
και μελετώντας την κατάσταση στα σύνορα. 

3. Η Ελληνική πλευρά εγνώρισε στην αντίστοιχη Γιου¬ 
γκοσλάβική ότι : 

α) Καταβλήθηκε στους Γιουγκοσλάβους υπηκόους το 
ποσό των 144.372 δραχμών για τις. ζημίες που προκλήθηκαν 
τη; 17 Λ.υγ. 84 σε αγροκτήματά τους, από εξήντα (60) 
βοειδή Ελλήνων υπηκόων τα οποία εισήλθαν στο Γιου¬ 
γκοσλαβικό έδαφος πλησίον της 10:1 Μεθοριακής πυρα¬ 
μίδας. 

β) Επίσης καταβλήθηκε το ποσόν των 10.400 δραχμών 
για τη ζημία του προκλ,ήθηκε την 4 Σεπτ. 84 σε έκταση 
30 στρεμμάτων θαμνώδους εκτάσεως, από πυρκαγιά, που 
εκδηλώθηκε στο Ελληνικό . έδαφος και επεκτάθηκε στο 
Γιουγκοσλαβικό έδαφος. 

Επί του δευτέρου θέματος της Ημερήσιας Διατάξεως : 

1. Μετά την ολόπλευρη εξέταση και ανάλυση το;ν Μεθο¬ 
ριακών Επεισοδίων που αναφέρθηκαν ανάμεσα στις δύο 
Συνόδους, η Επιτροπή διαπίστωσε ότι : 

α) Ο αριθμός τοκ; Μεθοριακόν; Επεισοδίων που έγιναν 
κατά την περίοδο αυτή, συγκριτικά με την προηγούμενη, 
μειώθηκε. 

β) Ο μεγαλύτερος αριθμός των επεισοδίων προκλήθηκε 
από τον παραμεθόριο πλ.ηθυσμό και είναι ελαφρότερου χαρα¬ 
κτήρα . 

2. Η Επιτριπή ανέλ,αβε να επιλύσει τρία επεισόδια τα 
οποία δεν επέλυσαν οι ΜΕΜΤ, από τα οποία ένα επιλ,υθηκε 
και δύο διαγράφηκαν. 

3. Όλα τα Επεισόδια επιλύθηκαν με επιτυχία μέσα στο 
πνεύμα της Συμφωνίας και των Αποφάσεωντης Επιτροπής 
αυτής. 

4. Και οι δύο Αντιπροσωπείες συμφώνησαν να κατα¬ 
βάλλουν μελλοντικά ακόμη μεγαλύτερες προσπάθειες, με 
σκοπό την πρόληψη, παρεμπόδιση και τη μείωση του αριθμού 
των Μεθοριακο'κ; Επεισοδίων. 

Επί του Τρίτου θέματος της Ημερήσιας Διατάξεως : 

1. Μετά την πραγματοποιηθείσα λεπτομερή ανάλωση των. 
εργασιών των Μικτών Επιτροπών Μεθοριακών I ομεοκ; 
(ΜΕΜΤ), η Επιτροπή διαπίστωσε ότι αυτές : 

α) Κατά τη διάρκεια των εργασιών τους κατά το πλει¬ 
στόν, τηρούσαν τη Συμφωνία, τις διατάξεις για την εργα¬ 
σία τους και τις αποφάσεις της παρούσας Επιτροπής. 

β) Κατέβαλαν προσπάθειες για την πρόλ,ηψη και 'την 
παρεμπόδιση των Μεθοριακών Επεισοδίων, γεγονός που 
συνετέλεσε ώστε ο αριθμός τους να μειωθεί κατά την περίοδο 
αυτή, συγκριτικά με την προηγούμενη και να επλυσουν 
με επιτυχία τα περισσότερα από τα μεθοριακά επεισόδια. 

2. Η Επιτροπή έκρινε ως αναγκαίο, όπως οι ΜΕΜΤ 
καταβάλλουν ακόμη μεγαλύτερες προσπάθειες, για την 
πρόλιηψη και παρεμπόδιση των μεθοριακών επεισοδίων, με 
σκοπό τη βελτίωση της καταστάσεως στη μεθόριο και 
ιδιαίτερα σε εκείνους τους τομείς, στους οποίους λόγω της 
εύκολης προσβάσεως στα σύνορα, υπάρχουν μεγαλύτερες 
πιθανότητες για την πρόκληση μεθοριακών επεισοδίων. .1 ια 
το σκοπό αυτό κρίνεται απαραίτητο όπως' οι ΜΕΜΤ : 

α) Συνεχίσουν τη μέχρι σήμερα καλά] συνεργασία, 
παρακολουθούν από κοντά και μελ,ετούν την κατάσταση 
στα σύνορα και αλληλοενημερώνονται γι’ αυτή. · 


β) Ενημερώνουν έγκαιρα την άλλη πλευρά, αμέσως μετά 
την πρόκληση μεθοριακού επεισοδίου, αφού διαπιστούσουν 
λεπτομερώς και αντικειμενικά και στηρίξουν με στοιχεία 
και αποδείξεις τη δημιουργηθείσα κατάσταση. 

γ) Συντάσσουν κατά τρόπο σαφή και ακριβή τις επιστολές, 
τα πρωτόκολλα και τις αποφάσεις που έλαβαν. 

3. Η Επιτροπή θα συνεχίσει να παρέχει στις ΜΕΜΤ 
τη βοήθειά της. 

Επί του τέταρτου θέματος της Ημηρησίας Διατάξεως : 

1. Σχετικά με τη συντήρηση-ανακαίνιση τιυν^οροσήμων 
και την εκκαθάριση της ορίου γραμμής, σύμφωνα με τη 
Συμφωνία του 1958 και τις αποφάσεις της Επιτροπής της 
XXIV Τακτικής Συνέδου, η Επιτροπή αποφάσισε^ότι : 

α) Όλ,ες οι εργασίες στο πεδίο στη μεθόριο θα εκτελούν- 
ται με βάση : 

- Τον κατάλογο των γεοοδαιτικών στοιχείου των οροσή- 
μων και 

- Τον Άτλαντα του χάρτη της Ελληνο-Γιουγκοσλαβικής 
Μεθορίου, που συντάχθηκαν με βάση τη νέα καταμέτρηση. 

β) Για την εκτέλ.εση επί του πεδίου των εργασιών συντη- 
ρ ή σε ως και ανακαι νίσειος το;ν οροσήμων η Επιτροπή θα 
σχηματίσει μια Μικτή Τεχνική Ομάδα (Μ.Τ.Ο.). 

γ) Η Μ.Τ.Ο. θα αποτελείται από : 

- Έναν Αξιωματικό γεωδαίτη επικεφαλής της Μ.Τ.Ο. 

- Έναν κατώτερο Αξιωματικό βοηθό. 

- Ένα διερμηνέα και 

- Δεκαπέντε στρατιώτες. 

δ) Η Ελληνική πλευρά θα εκτελέσει τις εργασίες που 
προβλέπονται με το άρθρο 2 παράγραφος 2 της Συμφωνίας 
του 1958, στον πρώτο τομέα από Ιούλιο του 1985 μέχρι τέλος 
Μαρτίου του 1986, ενώ στο δεύτερο τομέα τις εργασίες 
αυτές θα τις εκτελ,έσει από Μάιο μέχρι τέλους Σεπτεμβρίου 
του 1986. Οι εργασίες αυτές θα εκτελεστούν από τα αντί¬ 
στοιχα Ελληνικά Τμήματα των ΜΕΜΤ τηρουμένων των 
καθοριζομένων διαδικασιών στη Συμφωνία του 1958. 

ε) Η Γιουγκοσλαβική πλευρά θα εκτελ,έσει τις εργασίες 
που προβλέπονται με το άρθρο 2 παράγραφος 2 της Συμ¬ 
φωνίας του 1958 στον πρώτο τομέα από Ιούνιο μέχρι τέλ,ος 
Σεπτεμβρίου 1986, ενώ τις ίδιες εργασίες στο δεύ-ερο τομέα 
θα τις εκτελέσει κατά τη διάρκεια της προγραμματισμένης 
ανακαίνισης το;ν οροσήμων του .1987. 

στ) Κάθε πλευρά για τη δική της-Μ.Τ.Ο. θα εξασφα¬ 
λίσει όργανα, υλικά, αυτοκίνητα, ημιόνους και λ,οιπά απα¬ 
ραίτητα μέσα για την επιτυχή εκτέλεση των εργασιών. 

ζ) Η Μ.Τ.Ο. στον πρώτο τομέα θα αρχίσει τις εργασίες 
στις 10 Ιουνίου και θα τις περατώσει το αργότερο μέχρι 
15 Σεπτεμβρίου του 1986. 

η) Οι δύο πλευρές θα λάβουν όλα τα απαραίτητα μέτρα 
για να εξασφαλιστεί στη Μ.Τ.Ο. η απρόσκοπτη εργασία 
και κίνηση κατά μήκος των συνόροκ; κατά το χρόνο εκτελέ- 
σεως των εργασιών, σύμφωνα με το πνεύμα του άρθρου 15 
της Συμφωνίας και του θέματος τέσσερα της ημερησίας 
διατάξεως του πρωτοκόλλου της XXII Τακτικής Συνόδου 
της Επιτροπής. 

θ) Μετά το πέρας των εργασιών της συντηρήσεως- 
ανακαινίσεως των οροσήμων επί του πεδίου, κάθε χρόνο 
οι επικεφαλής της Μ.Τ.Ο. θα συντάσσουν κοινό πρωτόκολλο 
επί των εκτελ.εσθεισών εργασιών στο οποίο θα φαίνονται τα 
αποδεικτικά στοιχεία των οροσήμοκ; επί των οποίων έγιναν 
αλλαγές. Το πριυτόκολλο αυτό θα υποβληθεί για εξέταση 
και επικύρωση στην επόμενη Τακτική Σύνοδο της Επιτρο¬ 
πής. Με βάση τα επικυρωθέντα πρωτόκολλα των εκτελώ- 
,σθεισών εργασιών θα γίνουν οι αλλαγές των γεωδαιτικών 
στοιχείο) 1 ; στον κατάλογο των Γεωδαιτικών στοιχείων των 
οροσήμων. , , 

ι) Οι επικεφαλείς τςς Μ.Τ.Ο. θα συναντηθούν στις 10 
Ιουνίου 1986. και ώρα 1100 Ελληνική (10.00 ώρα Γιου¬ 
γκοσλαβίας) στη μ.εθοριακή Πυραμίδα 27/2 (Αίμνη της 

Δοϊράνης), για να συνεννοηθούν σχετικά με την έναρξη των 
εργασιών. 

ια) Τα δύο μέρη της Μ.Τ.Ο. κατά το χρόνο της εκτέλεσης 
των εργασιών θα συνεργάζονται και θα αλληλοσυμ.πληρο>- 
νονται στην εργασία τους. Κάθε πλευρά της Μ.Τ.Ο. θα 
εκτελέσει το ήμ.ισυ του συνόλου των εργασιών. 

2. Η Γιουγκασλαβική αντιπροσωπεία συνέταξε σχέδιο 
οδηγιών για την εκτέλεση των εργασιών συντηρήσεως- 
ανακαινίσεως των οροσήμων της Ελληνα-Γιουγκοσλαβικής 
Μεθορίου και κατά τη Σύνοδο αυτή το παρέδωσε στη Ελ¬ 
ληνική αντιπροσωπεία. Η Ελληνική αντιπροσωπεία θα 
διαβιβάσει έγκαιρα στην αντίστοιχη Γιουγκοσλαβική τις 
απόψεις της επί του προαναφερθέντος κειμένου του σχεδίου 
τον; Οδηγιών. Οι οδηγίες αυτές θα υποβληθούν για εξέταση 
και επικύρωση στην επόμενη τακτική Σύνοδο της Επίτρο- 
πής. 

3. Η συντήρηση των πλωτών οροσήμων.θα γίνεται όπως 
ορίζεται στο άρθρο 2 παράγραφοι 6.7 της Συμφωνίας του 
1958. 

Επί του πέμπτου θέματος της Ημ,ερησίας Διατάξεως : 

Η Επιτροπή κατόπιν προτάσεως της Ελληνικής Αντι¬ 
προσωπείας, επανεξέτασε το μεθοριακό επεισόδιο της 26.10. 
1983 που αναφέρθηκε με την επιστολή υπ’ αριθμ. 24 από 
26.10.83 του Γιουγκοσλαβικού Τμήματος της ΜΕΜΤ 
1, που εξετάσθηκε και κατά την XXV Σύνοδο και διατυπώ¬ 
θηκαν διαφορετικές απόψεις. 

Επειδή η Επιτροπή και κατά τη Σύνοδο αυτή δεν κατέ¬ 
ληξε σε κοινή απόφαση, οι αντιπροσωπείες έλαβαν τις παρα- 
κάτω θέσεις : 

- Θέση Ελληνικής Αντιπροσωπείας. 

Η Ελληνική Αντιπροσωπεία δεν αποδέχεται το επεισόδιο 
και υποστηρίζει την άποψη ότι πρέπει να συνεχισθεί από 
κοινού η έρευνα και να ορίσει η κάθε πλευρά εμπειρογνώμονα 


δικαστικό, για επανεξέταση-επανεκτίμηση όλων των στοι¬ 
χείων της υποθέσεως. 

- Θέση Γιουγκοσλαβικής Αντιπροσωπείας. 

Η Γιουγκοσλαβική Αντιπροσωπεία εμμένει σε όλα. στη 
θέση της που εξέθεσε στο Πρωτόκολλο της XXV Συνόδου 
της Επιτροπής, με τη διαφορά ότι αυξάνει την απαίτηση 
αποζημιώσεως, κατά το ποσό των συνήθων τόκων από την 
ημέρα της υποβολής της απαιτήσεως αποζημιώσεως. 

Επί του έκτου θέματος της Ημερήσιας Διατάξεως,: 

1. Η Επιτροπή αποφάσισε όπως η Εικοστή Εβδομη 
Τακτική Σύνοδος πραγματοποιηθεί στα Σκόπια, το δεύτερο 
δεκαπενθήμερο του μηνός Μαΐου 1986. 

2. Την ακριβή ημερομηνία της Συνόδου και τη διάρκεια, 
της θα προτείνει ο Πρόεδρος της Γιουγκοσλαβικής Αντι¬ 
προσωπείας. 

3. Και οι δύο Αντιπροσωπείες διαπίστωσαν ότι η Σύνοδος 
πραγματοποιήθηκε σε ατμόσφαιρα φιλίας, συνεργασίας και 
με πνεύμα αμοιβαίας κατανοήσεως. 

4. Κάθε πλευρά θα υποβάλει αυτό το Πρωτόκολλο στην 
Κυβέρνησή της. Το IIρωτόκολλο αυτό συντάχθηκε οε δύο 
πρωτότυπα αντίτυπα στην Ελληνική και Σερβοκροατική 
γλώσσα. Τα κείμενα και στις δύο γλώσσες έχουν την ίδια 
ισχύ. 

Συντάχθηκε στη Θεσσαλονίκη την 14η Ιουνίου 1985. 

Ο Πρόεδρος της 
Γιουγκοσλαβικής Αντιπροσω¬ 
πείας της Μόνιμης Μικτής 
Μεθοριακής Επιτροπής 

ΚΟΣΤΑΝΟΒ ΚΙΡΤΛΟ 


Ο Πρόεδρος της 
Ελληνικής Αντιπροσωπείας 
της Μόνιμης Μικτής 
Μεθοριακής Επιτροπής 
ΚΑΡΑΜΑΝΕΑΣ ΕΤΛΓΓ. 

